Båttypen med betegnelse yachip var en kano som opprinnelig bestod av et stykke bark tatt fra ett tre. Barken ble spent ut med tverrgående stengler tatt fra bambusen. Deretter ble det satt inn langsgående grener i rett fasong mellom stevnene og diagonalt plasserte grener fra bunnen til relingen. Langs ripen var det festet lange stengler av bambus som reling, som var bundet sammen i endene. Båttypen er nå forsvunnet.